**Oznámenie o vyhlásení verejnej obchodnej súťaže**

1. **Vyhlasovateľ:**

Jazdecký klub Masarykov dvor

Sídlo: Pstruša 361, 962 02 Vígľaš

IČO: 42313431

Právna forma: občianske združenie registrované MV,

registračné číslo: VVS/1-900/90-43270

1. **Predmet a špecifikácia verejnej obchodnej súťaže:**

Rekonštrukcia a modernizácia objektov kolbiska, opracoviska, jazdiarne, výstavba novej tribúny nachádzajúcich sa v športovom areáli Masarykov dvor. Predmet verejnej obchodnej súťaže sa nedelí na časti. Navrhovateľ je povinný zaslať ponuku na celý predmet zákazky.

Podrobný opis predmetu verejnej obchodnej súťaže je uvedený v projektovej dokumentácii a výkaze výmer, ktoré tvoria prílohu č. 1 tohto dokumentu.

1. **Typ zmluvy**

Plnenie, ktoré je predmetom tejto súťaže, sa bude realizovať na základe Zmluvy o dielo uzatvorenej podľa § 536 a nasl. zákona č. 513/1991 Zb. (Obchodný zákonník) v znení neskorších právnych predpisov (ďalej len „Zmluva o dielo“), ktorá tvorí prílohu č. 2 tohto dokumentu. Vyhlasovateľ požaduje akceptovanie všetkých podmienok uvedených v návrhu Zmluvy o dielo. Navrhovateľ nie je oprávnený meniť návrh Zmluvy o dielo, s výnimkou tých náležitostí, ktoré je povinný navrhovateľ doplniť do Zmluvy o dielo.

1. **Termín realizácie diela**

Termín realizácie diela je uvedený v záväznom návrhu Zmluvy o dielo.

1. **Vysvetľovanie podmienok verejnej obchodnej súťaže**

 Navrhovateľ je oprávnený požiadať Vyhlasovateľa o vysvetlenie alebo doplnenie informácií uvedených v tomto oznámení o vyhlásení obchodnej verejnej súťaže alebo prílohách k oznámeniu, a to na základe písomnej žiadosti doručenej elektronicky prostredníctvom e-mailu na adresu kontaktných osôb Vyhlasovateľa. Žiadosti o vysvetlenie alebo doplnenie informácií podľa predchádzajúcej vety je potrebné doručiť Vyhlasovateľovi najneskôr v lehote do 3 dní pred uplynutím lehoty na podávanie návrhov. Vyhlasovateľ je povinný vysvetliť alebo doplniť informácie uvedené v oznámení o vyhlásení verejnej obchodnej súťaže v lehote 2 dní odo dňa doručenia žiadosti prostredníctvom emailovej komunikácie.

1. **Podávania návrhov**

Návrh musí byť spracovaný a predložený v súlade s vyhlásenými podmienkami verejnej obchodnej súťaže uvedenými v tomto oznámení a v prílohách. Návrhy sa podávajú  písomne na adresu uvedenú v bode 1 Oznámenia o vyhlásení verejnej obchodnej súťaže prostredníctvom poštovej prepravy ( vrátane využitia kuriérskych služieb) alebo elektronicky na emailovú adresu jkmd.projekty@gmail.com

Návrh predložený navrhovateľom musí obsahovať nasledovné dokumenty:

Obsah Návrhu s uvedením zoznamu predložených dokladov a dokumentov (tzv. súpis dokumentov):

1. podpísaný navrhovateľom alebo osobou oprávnenou konať za navrhovateľa,
2. identifikačné údaje navrhovateľa: obchodný názov, adresa sídla navrhovateľa alebo miesto jeho podnikania, meno, priezvisko a funkcia štatutárneho zástupcu (štatutárnych zástupcov) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, e-mailovú adresu.
3. doklady a dokumenty na preukázanie splnenia podmienok účasti
4. ocenený výkaz výmer, t.j. rozpočet navrhovateľa v písomnej forme a v elektronickej verzii – vo formáte MS Excel (Príloha č. 2 k súťažným podkladom, resp. Príloha č. 1 k Zmluve).
5. návrh zmluvy podľa Prílohy č. 1 tejto verejnej obchodnej súťaže s doplnením chýbajúcich náležitostí
6. vyplnený, podpísaný a opečiatkovaný návrh na plnenie kritérií, ktorý tvorí prílohu č. 3 tohto Oznámenia.

Návrh musí byť vypracovaný a predložený na celý predmet tejto verejnej obchodnej súťaže, v slovenskom jazyku, prípadne v inom jazyku so štátnym prekladom do slovenského jazyka. Navrhovateľ môže podať iba jeden návrh.

V prípade doručovania návrhu prostredníctvom poštovej prepravy je dôležitý dátum doručenia návrhu, ktorý nesmie byť neskorší ako lehota na podávanie návrhov.

**Vyhlasovateľ zároveň upozorňuje navrhovateľa, že návrh predložený do verejnej obchodnej súťaže na predmet verejnej obchodnej súťaže nesmie prekročiť sumu 893 901,80 Eur.**

1. **Lehota na podávanie návrhov**

Lehota na podávanie návrhov je stanovená do **14.02.2022** do 24,00 hod. Návrhy musia byť predložené Vyhlasovateľovi vo forme a spôsobom určeným v bode 6 Oznámenia o vyhlásení verejnej obchodnej súťaže vo vyššie uvedenej lehote na predkladanie návrhov. Na návrhy doručené po uplynutí stanovenej lehoty alebo predložené v inej ako stanovenej forme alebo iným ako stanoveným spôsobom sa nebude prihliadať. Vyhlasovateľ si vyhradzuje právo predĺžiť stanovenú lehotu na podávanie návrhov. V takom prípade bude oznámenie o predĺžení lehoty na podávanie návrhov zverejnené rovnakým spôsobom ako toto oznámenie o vyhlásení obchodnej verejnej súťaže. Predložený návrh nie je možné odvolať po uplynutí stanovenej lehoty na podávanie návrhov. Do uplynutia stanovenej lehoty na podávanie návrhov je navrhovateľ oprávnený vziať predložený návrh späť a prípadne ho nahradiť novým návrhom. Späťvzatý návrh sa neotvára a pri vyhodnotení návrhov sa naň neprihliada.

1. **Podmienky účasti**

Tejto obchodnej verejnej súťaže sa môže zúčastniť len ten navrhovateľ, ktorý spĺňa nasledovné podmienky účasti.

Osobné postavenie: doklad, ktorým sa preukáže oprávnenie Navrhovateľa realizovať predmet Zákazky (výpis z obchodného registra, výpis zo živnostenského registra).Podmienky účasti overí Vyhlasovateľ z dostupných internetových zdrojov.

1. **Zábezpeka**

Nevyžaduje sa.

1. **Otváranie návrhov**

Otváranie návrhov je neverejné. Otváranie návrhov Vyhlasovateľ uskutoční dňa 15.02. 2022 o 10.00. hod. v sídle Vyhlasovateľa uvedeného v bode 1 Oznámenia o vyhlásení verejnej obchodnej súťaže.

1. **Kritériá na vyhodnotenie návrhov**

Kritérium na hodnotenie návrhov je:

Najnižšia celková cena za predmet verejnej obchodnej súťaže v EUR bez DPH. Kritériá na vyhodnotenie návrhov, v podobe, v akej boli vyhodnotené, sa stanú neoddeliteľnou súčasťou zmluvy.

1. **Spôsob výberu najvýhodnejšieho návrhu**

 Vyhlasovateľ uzavrie zmluvu s tým navrhovateľom, ktorý splnil podmienky účasti, ktorého návrh zodpovedá podmienkam stanoveným v tomto oznámení a v prílohách, a ktorý sa na základe vyhodnotenia návrhov podľa stanovených hodnotiacich kritérií umiestni na prvom mieste v poradí ( ten, ktorý splnil podmienky účasti a predložil najnižšiu cenu bez DPH). Vyhlasovateľ si vyhradzuje právo odmietnuť všetky predložené návrhy.

Vyhlasovateľ zároveň upozorňuje Navrhovateľa na skutočnosť, že návrh, ktorý bude obsahovať mimoriadne nízku ponuku nebude akceptovaný. Pod mimoriadne nízkou ponukou sa rozumie ponuka v zmysle 53 ods. 3 zákona č.343/2015 o verejnom obstarávaní a o zmene a doplnení niektorých zákonov.

Vo vzťahu k registru partnerov verejného sektora platí nasledovné: ak má navrhovateľ, s ktorým vyhlasovateľ uzatvára Zmluvu o dielo, zákonnú povinnosť zápisu do registra partnerov verejného sektora (v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov), Vyhlasovateľ ešte pred uzavretím Zmluvy o plnení zákazky preverí platné zapísanie Uchádzača do registra partnerov verejného sektora, v opačnom prípade nie je vyhlasovateľ oprávnený uzatvoriť s úspešným navrhovateľom Zmluvu o dielo.

1. **Lehota pre oznámenie vybraného návrhu a uzavretie zmluvy**

Po finálnom vyhodnotení návrhov vyhlasovateľ odošle úspešnému navrhovateľovi písomné oznámenie o prijatí jeho návrhu formou emailu. Neúspešným navrhovateľom vyhlasovateľ písomne oznámi formou emailu, že neuspeli a dôvody ich neúspechu. Úspešný navrhovateľ bude písomne vyzvaný na poskytnutie súčinnosti k uzavretiu zmluvy v lehote stanovenej vo výzve. Výsledok tejto obchodnej verejnej súťaže bude zverejnený rovnakým spôsobom ako bolo zverejnené toto oznámenie o vyhlásení obchodnej verejnej súťaže. Predmetom zverejnenia bude identifikácia úspešného navrhovateľa/ úspešných navrhovateľov v rozsahu: obchodné meno, sídlo a IČO.

1. **Lehota viazanosti návrhov**

Navrhovatelia sú svojimi návrhmi viazaní do zverejnenia výsledku tejto verejnej obchodnej súťaže, najneskôr do 31.5.2022. Vyhlasovateľ si vyhradzuje právo predĺžiť lehotu viazanosti návrhov pred jej uplynutím. Predĺženie lehoty sa zverejní rovnakým spôsobom ako bolo zverejnené toto oznámenie o vyhlásení obchodnej verenej súťaže. Navrhovateľom bude zároveň odoslané písomné oznámenie o predĺžení lehoty viazanosti návrhov.

1. **Dôležité právne informácie**

Táto obchodná verejná súťaž sa vyhlasuje v zmysle § 281 a nasl. zákona č. 513/1991 Zb. Obchodného zákonníka v znení neskorších predpisov. Táto verejná obchodná súťaž nie je verejným obstarávaním v zmysle zákona č. 343/2015 Z. z. o verejnom obstarávaní v znení neskorších predpisov. Vyhlasovateľ neuhrádza navrhovateľom žiadne náklady spojené s vypracovaním a predložením návrhu a účasťou navrhovateľa v tejto obchodnej verejnej súťaži. Vyhlasovateľ si vyhradzuje právo zmeniť, prípadne doplniť podmienky verejnej obchodnej súťaže uvedené v tomto oznámení. Prípadné zmeny alebo doplnenia súťažných podmienok budú zverejnené rovnakým spôsobom, akým bola táto obchodná verejná súťaž vyhlásená. Vyhlasovateľ si vyhradzuje právo túto verejnú obchodnú súťaž zrušiť, a to aj bez uvedenia dôvodu. Zrušenie sa zverejní rovnakým spôsobom, akým bola táto obchodná verejná súťaž vyhlásená.

Predmet verejnej obchodnej súťaže bude financovaný z vlastných zdrojov vyhlasovateľa a z finančných prostriedkov fondu na podporu športu.

1. **Kontaktné osoby**

Martin Malatinec

Mobile : +421915805634

E-mail : jkmd.projekty@gmail.com

Dátum zverejnenia: 27.01.2022